钦定古今图书集成/理学汇编/学行典/第212卷 > 林端
## 钦定古今图书集成/理学汇编/学行典/第212卷 > 林端

按《漳州府志》：“林端，诏安东路人。幼丧母。父娶继室，生
三子，父即没，端贫穷好学，事继母孝，御诸弟友。值母
衰病弥年，端孝养倍笃，承顺亲意，甘旨之供，无不备
具。母病热，思食甜瓜，时非瓜期，端遍求诸处，忽获之，
良峰山阳挂钱于园篱中，携瓜归进母，母食，病为少
瘳。人以为孝感所至。”